**Vânzătorii de iluzii**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vânzătorii de iluzii

...

Atâția ani de zile ne-ați vândut iluzii,

Momeli inteligente din care-am tot mușcat,

Iar când ne-am dumirit, ați creat confuzii,

Să nu mai știm ce este și nu-i adevărat!

....

Când a venit momentul ne-ați chemat în stradă

Spunându-ne că astfel vom fi liberi cu toții,

Dar mitul libertății n-a fost decât o nadă,

Căci de fapt tâlharii au fost schimbați cu hoții!

...

Noi am mușcat momeala și am crezut în voi,

În timp ce noi muream împușcați pe stradă,

Vă împărțeați în umbră titluri de eroi

Și întreaga țară, ați transformat-o-n pradă!

...

Eram atât de tineri, naivi și visători,

Credeam că viitorul ni se va deschide,

Însă ne-ați mințit de-atunci de mii de ori,

Vânzându-ne iluzii, frumoase dar perfide!

...

Ăștia sunteți voi, dansatori pe sfoară,

Sfoară de care trag ai lumii păpușari,

Ne-ați mințit pe noi și ați distrus o țară,

Nu sunteți români, ci grup de mercenari!

...

Sunteți specialiști în circ și-nșelăciuni,

Talent ce vă aduce averi și privilegii,

Tot ce ne spuneți voi sunt doar minciuni

Și-n timp ce țara piere, voi trăiți ca regii!